               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.5.2019
            COM(2019) 245 final
            2019/0120(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (Γραμμή 02 04 77 03 του προϋπολογισμού - Προπαρασκευαστική ενέργεια για την έρευνα στον τομέα της άμυνας)
            (Κείμενο που παρουσιάζει ενδιαφέρον για τον ΕΟΧ)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Το σχέδιο απόφασης της Μεικτής Επιτροπής του Ευρωπαϊκού Οικονομικού Χώρου (ΕΟΧ) (που επισυνάπτεται στην πρόταση απόφασης του Συμβουλίου) αποσκοπεί στην τροποποίηση του πρωτοκόλλου 31 της συμφωνίας ΕΟΧ «σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών». Αυτό είναι απαραίτητο προκειμένου τα κράτη ΕΖΕΣ του ΕΟΧ να μπορέσουν να συνεχίσουν να συμμετέχουν στην προπαρασκευαστική ενέργεια της Ένωσης για την έρευνα στον τομέα της άμυνας (εφεξής «προπαρασκευαστική ενέργεια») κατά το οικονομικό έτος 2019.

                  Δεδομένου ότι το Λιχτενστάιν και η Ισλανδία δεν εξέφρασαν ενδιαφέρον να συμμετάσχουν σε αυτή την προπαρασκευαστική ενέργεια, το σχέδιο απόφασης της Μεικτής Επιτροπής του ΕΟΧ αφορά, ως εκ τούτου, μόνο τη Νορβηγία.

               •Συνέπεια με τις ισχύουσες διατάξεις στον τομέα πολιτικής

               Σύμφωνα με το άρθρο 78 της συμφωνίας ΕΟΧ, τα συμβαλλόμενα μέρη ενισχύουν και διευρύνουν τη συνεργασία στο πλαίσιο των δραστηριοτήτων της ΕΕ στους τομείς της έρευνας και της τεχνολογικής ανάπτυξης. Η Επιτροπή, η οποία χρηματοδοτεί προς το παρόν αποκλειστικά μη στρατιωτική έρευνα και ανάπτυξη ή έρευνα και ανάπτυξη διπλής χρήσης μέσω του προγράμματος «Ορίζων 2020», θεωρεί την προπαρασκευαστική ενέργεια σημαντικό μέσο για να ελεγχθεί η προστιθέμενη αξία της έρευνας στον τομέα της άμυνας που χρηματοδοτείται από τον προϋπολογισμό της ΕΕ.

                  Η Νορβηγία συμμετείχε ήδη στην προπαρασκευαστική ενέργεια κατά το παρελθόν έτος 2018. Επιπλέον, ήδη το 2014 i) η Νορβηγία συνήψε συμφωνία συνεργασίας με τον Ευρωπαϊκό Οργανισμό Άμυνας, και ii) η σχετική οδηγία για τις δημόσιες συμβάσεις στους τομείς της άμυνας και της ασφάλειας (2009/81/ΕΚ) ενσωματώθηκε στη συμφωνία ΕΟΧ.

               •Συνέπεια με άλλες πολιτικές της Ένωσης

               Η συνεργατική έρευνα σε καινοτόμες τεχνολογίες, προϊόντα και υπηρεσίες στον τομέα της άμυνας είναι καίριας σημασίας για τη διασφάλιση της μακροπρόθεσμης ανταγωνιστικότητας του αμυντικού τομέα και, σε τελική ανάλυση, της στρατηγικής αυτονομίας της Ευρώπης. Επομένως, η συνεργασία με τη Νορβηγία συμβάλλει θετικά στις προσπάθειες της ΕΕ σε αυτόν τον τομέα.

                  Η Επιτροπή αναγνωρίζει ότι η προπαρασκευαστική ενέργεια εντάσσεται στις πολιτικές της που συνδέονται με την εσωτερική αγορά, τη βιομηχανία και την έρευνα. Συνεπώς, η περαιτέρω εμβάθυνση της συνεργασίας σε αυτόν τον τομέα συνάδει με τους στόχους της συμφωνίας ΕΟΧ.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η νομική βάση είναι το άρθρο 58 παράγραφος 2 στοιχείο β), το άρθρο 110 παράγραφος 1 και το άρθρο 181 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012
                  1
               , σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης και το άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου
                  2
                σχετικά με ορισμένες λεπτομέρειες εφαρμογής της συμφωνίας ΕΟΧ, το οποίο ορίζει ότι το Συμβούλιο καθορίζει τη θέση που πρέπει να ληφθεί εξ ονόματος της Ένωσης σχετικά με τις αποφάσεις αυτές, κατόπιν πρότασης της Επιτροπής.

               •Επικουρικότητα (σε περίπτωση μη αποκλειστικής αρμοδιότητας)

               Η πρόταση συνάδει με την αρχή της επικουρικότητας για τον ακόλουθο λόγο.

                  Ο στόχος της παρούσας πρότασης, δηλαδή η συνέχιση της συνεργασίας για την έρευνα στον τομέα της άμυνας με τα κράτη ΕΖΕΣ του ΕΟΧ μέσω της συμμετοχής τους σε προπαρασκευαστική ενέργεια που χρηματοδοτείται από τον προϋπολογισμό της ΕΕ, δεν μπορεί να επιτευχθεί επαρκώς από τα κράτη μέλη και δύναται, συνεπώς, λόγω των αποτελεσμάτων, να επιτευχθεί καλύτερα σε ενωσιακό επίπεδο.

               •Αναλογικότητα

                  Σύμφωνα με την αρχή της αναλογικότητας, η πρόταση δεν υπερβαίνει τα αναγκαία για την επίτευξη του στόχου της, που συνίσταται στην ενίσχυση και διεύρυνση της συνεργασίας στο πλαίσιο των δραστηριοτήτων της ΕΕ στους τομείς της έρευνας και της τεχνολογικής ανάπτυξης.

               •Επιλογή της νομικής πράξης

                  Σύμφωνα με το άρθρο 98 της συμφωνίας ΕΟΧ, η πράξη που επιλέγεται είναι η απόφαση της Μεικτής Επιτροπής του ΕΟΧ. Η Μεικτή Επιτροπή του ΕΟΧ διασφαλίζει την αποτελεσματική εφαρμογή και λειτουργία της συμφωνίας ΕΟΧ. Για τον σκοπό αυτό, λαμβάνει αποφάσεις στις περιπτώσεις που προβλέπονται στην συμφωνία ΕΟΧ.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               Άνευ αντικειμένου.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η Νορβηγία συνεισφέρει στη γραμμή 02 04 77 03 του προϋπολογισμού: «Προπαρασκευαστική ενέργεια για την έρευνα στον τομέα της άμυνας». Το ακριβές ποσό θα καθοριστεί μετά την έκδοση της παρούσας απόφασης του Συμβουλίου.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

               Σύμφωνα με τη δημοσιονομική πολιτική της ΕΕ, η συμμετοχή σε δραστηριότητες της ΕΕ είναι εφικτή μόνον εφόσον έχει καταβληθεί η αντίστοιχη οικονομική συνεισφορά. Ωστόσο, η πληρωμή μπορεί να πραγματοποιηθεί μόλις εγκριθεί το παρόν σχέδιο απόφασης του Συμβουλίου και μόλις υποβληθεί στα κράτη ΕΖΕΣ του ΕΟΧ η επακόλουθη πρόσκληση της ΕΕ για καταβολή συνεισφορών, η οποία καταρτίζεται από την Ευρωπαϊκή Επιτροπή.

               Ως εκ τούτου, προκειμένου να καλυφθεί το διάστημα που μεσολαβεί μεταξύ του Ιανουαρίου 2019 και της παραλαβής της αντίστοιχης πληρωμής, το σχέδιο απόφασης της Μεικτής Επιτροπής ισχύει αναδρομικά από τον Ιανουάριο του 2019.

                  Η αναδρομική ισχύς δεν θίγει τα δικαιώματα και τις υποχρεώσεις των ενδιαφερομένων και τηρεί την αρχή της δικαιολογημένης εμπιστοσύνης.

               2019/0120 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

                  (Γραμμή 02 04 77 03 του προϋπολογισμού - Προπαρασκευαστική ενέργεια για την έρευνα στον τομέα της άμυνας)

               (Κείμενο που παρουσιάζει ενδιαφέρον για τον ΕΟΧ)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφος 9,

               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο
                  3
               , και ιδίως το άρθρο 1 παράγραφος 3,

               Έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012
                  4
               , και ιδίως το άρθρο 58 παράγραφος 2 στοιχείο β), το άρθρο 110 παράγραφος 1 και το άρθρο 181,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία για τον Ευρωπαϊκό Οικονομικό Χώρο
                  5
                («η συμφωνία ΕΟΧ») άρχισε να ισχύει την 1η Ιανουαρίου 1994.

               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το πρωτόκολλο 31 της συμφωνίας ΕΟΧ.

               (3)Το πρωτόκολλο 31 της συμφωνίας ΕΟΧ περιλαμβάνει διατάξεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.

               (4)Τα κράτη της ΕΖΕΣ συνεχίζουν να συμμετέχουν στις δραστηριότητες της ΕΕ που συνδέονται με τη γραμμή 02 04 77 03 του προϋπολογισμού (Προπαρασκευαστική ενέργεια για την έρευνα στον τομέα της άμυνας), οι οποίες είναι εγγεγραμμένες στον γενικό προϋπολογισμό της Ευρωπαϊκής Ένωσης για το οικονομικό έτος 2019.

               (5)Επομένως, το πρωτόκολλο 31 της συμφωνίας ΕΟΧ θα πρέπει να τροποποιηθεί, ώστε να καταστεί δυνατή η συνέχιση αυτής της παραταθείσας συνεργασίας από την 1η Ιανουαρίου 2019.

               (6)Η θέση της Ένωσης στη Μεικτή Επιτροπή του ΕΟΧ θα πρέπει να βασιστεί στο συνημμένο σχέδιο απόφασης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί, εξ ονόματος της Ένωσης, στη Μεικτή Επιτροπή του ΕΟΧ όσον αφορά την προτεινόμενη τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών, βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        ΕΕ L 193 της 30.7.2018, σ. 1

                     (2)

                        ΕΕ L 305 της 30.11.1994, σ. 6-8

                     (3)

                        ΕΕ L 305 της 30.11.1994, σ. 6-8.

                     (4)

                        ΕΕ L 193 της 30.7.2018, σ. 1

                     (5)

                        ΕΕ L 1 της 3.1.1994, σ. 3.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.5.2019
            COM(2019) 245 final
            ΠΑΡΑΡΤΗΜΑ
            της
            Πρότασης για απόφαση του Συμβουλίου
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών(Γραμμή 02 04 77 03 του προϋπολογισμού - Προπαρασκευαστική ενέργεια για την έρευνα στον τομέα της άμυνας)

               ΠΑΡΑΡΤΗΜΑ

               ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

               αριθ. […]

               της […]

               για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

               Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία ΕΟΧ»), και ιδίως τα άρθρα 86 και 98,

               Εκτιμώντας τα ακόλουθα:

               (1)Είναι σκόπιμο να συνεχιστεί η συνεργασία των συμβαλλόμενων μερών της συμφωνίας ΕΟΧ σε δράσεις της Ένωσης που χρηματοδοτούνται από τον γενικό προϋπολογισμό της Ένωσης όσον αφορά την προπαρασκευαστική ενέργεια για την έρευνα στον τομέα της άμυνας.

               (2)Το πρωτόκολλο 31 της συμφωνίας ΕΟΧ θα πρέπει να τροποποιηθεί, ώστε να καταστεί δυνατή η συνέχιση αυτής της παραταθείσας συνεργασίας από την 1η Ιανουαρίου 2019,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στην παράγραφο 13α του άρθρου 1 του πρωτοκόλλου 31 της συμφωνίας ΕΟΧ, οι λέξεις «και 2018» αντικαθίστανται από τις λέξεις «, 2018 και 2019».

               Άρθρο 2

               Η παρούσα απόφαση αρχίζει να ισχύει την επομένη της τελευταίας κοινοποίησης δυνάμει του άρθρου 103 παράγραφος 1 της συμφωνίας ΕΟΧ
                  1*.

               Εφαρμόζεται από την 1η Ιανουαρίου 2019.

               Άρθρο 3

               Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

               Βρυξέλλες, […].

                     (1)
                  *
                        [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 2.7.2019
            COM(2019) 290 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (EGF/2019/000 TA 2019 – Τεχνική βοήθεια με πρωτοβουλία της Επιτροπής)

               ΑΙΤΙΟΛΟΓΙΚΗ ΕΚΘΕΣΗ

               Οι κανόνες που εφαρμόζονται στις χρηματοδοτικές συνεισφορές από το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) θεσπίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).

               ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ

                  Βασικά στοιχεία:

                  Αριθ. αναφοράς ΕΤΠ
                        EΤΠ/2019/000

                  Ευρωπαϊκή Επιτροπή
                        Τεχνική βοήθεια

                  Διοικητικές δαπάνες: προϋπολογισμός σε EUR
                        610 000

                  διοικητικές δαπάνες σε % (ανώτατο όριο: 0,5 %)
                        0,35 %

               Σύμφωνα με το άρθρο 11 παράγραφος 1 του κανονισμού ΕΤΠ, έως 0,5 % του μέγιστου ετήσιου ποσού του ΕΤΠ μπορεί να διατίθεται κάθε χρόνο για τεχνική βοήθεια με πρωτοβουλία της Επιτροπής.

               Τεχνική βοήθεια που πρέπει να χρηματοδοτηθεί και κατανομή του εκτιμώμενου κόστους

               1.Η συνεισφορά θα χρησιμοποιηθεί για τις δαπάνες που αναφέρονται στο άρθρο 11 παράγραφοι 1 και 4, καθώς και στο άρθρο 12 παράγραφοι 2, 3 και 4 του κανονισμού ΕΤΠ, όπως περιγράφονται αναλυτικά κατωτέρω.

               2.Παρακολούθηση και συλλογή στοιχείων: Η Επιτροπή θα συγκεντρώσει στοιχεία σχετικά με τις αιτήσεις που παραλήφθηκαν, χρηματοδοτήθηκαν και περατώθηκαν, καθώς και σχετικά με τα μέτρα που προτάθηκαν και εφαρμόστηκαν. Τα στοιχεία αυτά θα διατίθενται στον δικτυακό τόπο της Ευρωπαϊκής Επιτροπής και θα συγκεντρώνονται με τη δέουσα μορφή για τη διετή έκθεση του 2021. Με βάση την εμπειρία των τελευταίων ετών, το κόστος αυτής της δραστηριότητας εκτιμάται σε 20 000 EUR.

               3.Ενημέρωση: Η Επιτροπή έχει δημιουργήσει και διατηρεί μια ιστοσελίδα σχετικά με το Ευρωπαϊκό Ταμείο Προσαρμογής στην Παγκοσμιοποίηση
                  2
               , όπως απαιτείται από το άρθρο 12 παράγραφος 2 του κανονισμού ΕΤΠ. Η ιστοσελίδα αυτή θα επικαιροποιείται και θα διευρύνεται σε τακτά χρονικά διαστήματα, και το νέο περιεχόμενο θα μεταφράζεται σε όλες τις επίσημες γλώσσες της ΕΕ. Θα αυξηθεί η γενικότερη ευαισθητοποίηση για το ΕΤΠ, ενώ θα προωθηθεί και η προβολή του. Το ΕΤΠ θα προβάλλεται σε διάφορα δημοσιεύματα και οπτικοακουστικές δραστηριότητες της Επιτροπής, όπως προβλέπεται στο άρθρο 11 παράγραφος 4 του κανονισμού ΕΤΠ. Το κόστος για όλα αυτά τα στοιχεία υπολογίζεται σε 20 000 EUR.

               4.Σύστημα ηλεκτρονικής ανταλλαγής δεδομένων: Η Επιτροπή συνεχίζει τις εργασίες της για την ανάπτυξη τυποποιημένων διαδικασιών σχετικά με τις αιτήσεις στο ΕΤΠ και τη διαχείριση υποθέσεων, χρησιμοποιώντας τις λειτουργικές δυνατότητες του συστήματος SFC2014 (Σύστημα διαχείρισης ταμείων της Ευρωπαϊκής Ένωσης). Αυτό επιτρέπει την απλούστευση των αιτήσεων στο πλαίσιο του κανονισμού ΕΤΠ, την ταχύτερη επεξεργασία τους και την πιο εύκολη εκπόνηση εκθέσεων. Μια διεπαφή μεταξύ του SFC και του λογιστικού συστήματος ABAC της Επιτροπής διευκολύνει τις χρηματοοικονομικές πράξεις του ΕΤΠ. Η συνεισφορά ύψους 80 000 EUR προορίζεται για την τακτική συντήρηση και την περαιτέρω ανάπτυξη των αιτήσεων του SFC καθώς και την ενσωμάτωση νέων εργαλείων εκπόνησης εκθέσεων.

               5.Διοικητική και τεχνική υποστήριξη (Συνεδριάσεις της ομάδας εμπειρογνωμόνων): Η ομάδα εμπειρογνωμόνων αρμόδιων επικοινωνίας για το ΕΤΠ, με ένα μέλος από κάθε κράτος μέλος, θα συνέλθει δύο φορές (δεύτερο εξάμηνο του 2019 / πρώτο εξάμηνο του 2020). Το συνολικό κόστος για τις δύο αυτές συνεδριάσεις υπολογίζεται σε 70 000 EUR.

               6.Διοικητική και τεχνική υποστήριξη (σεμινάρια δικτύωσης): Επιπλέον, προκειμένου να προωθήσει τη δικτύωση μεταξύ των κρατών μελών, η Επιτροπή θα διοργανώσει δύο σεμινάρια με τη συμμετοχή φορέων υλοποίησης του ΕΤΠ και κοινωνικών εταίρων. Τα σεμινάρια αυτά θα διεξαχθούν, στο μέτρο του δυνατού, κοντά στις ίδιες ημερομηνίες με τις συνεδριάσεις της ομάδας εμπειρογνωμόνων και θα επικεντρωθούν σε θέματα που προκύπτουν από την πρακτική εφαρμογή του κανονισμού ΕΤΠ. Το κόστος των σεμιναρίων αυτών υπολογίζεται σε 120 000 EUR.

               7. Αξιολόγηση: Το 2019 θα προκηρυχθεί πρόσκληση υποβολής προσφορών για την εκ των υστέρων αξιολόγηση, με στόχο η αξιολόγηση να ολοκληρωθεί έως τις 31 Δεκεμβρίου 2021 [όπως απαιτείται από το άρθρο 20 παράγραφος 1 στοιχείο β) του κανονισμού ΕΤΠ]. Για τον σκοπό αυτό θα χρειαστούν 300 000 EUR.

                        Στοιχεία

                        Εκτιμώμενος αριθμός

                        Εκτιμώμενο κόστος ανά στοιχείο
                           (σε EUR)

                        Συνολικό κόστος
                           (σε EUR)

                        Παρακολούθηση και συλλογή στοιχείων

                        Διάφορα

                        Διάφορα

                        20 000

                        Δραστηριότητες πληροφόρησης

                        Διάφορα

                        Διάφορα

                        20 000

                        Θέσπιση συστήματος ηλεκτρονικής ανταλλαγής δεδομένων

                        Διάφορα

                        Διάφορα

                        80 000

                        Διοικητική και τεχνική υποστήριξη: συνεδριάσεις της ομάδας εμπειρογνωμόνων αρμόδιων επικοινωνίας για το ΕΤΠ

                        2

                        35 000

                        70 000

                        Διοικητική και τεχνική υποστήριξη: σεμινάρια δικτύωσης σχετικά με την εφαρμογή του ΕΤΠ

                        2

                        60 000

                        120 000

                        Αξιολόγηση

                        1

                        300 000

                        300 000

                        Συνολικό εκτιμώμενο κόστος

                        610 000

               Χρηματοδότηση

               8.Ο μέγιστος ετήσιος προϋπολογισμός που είναι διαθέσιμος για το ΕΤΠ το 2019 δεν υπερβαίνει το ποσό των 150 εκατομμυρίων EUR σε τιμές του 2011 (175 748 000 EUR σε τιμές του 2019), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  3
               .

               9.Σύμφωνα με το άρθρο 11 παράγραφος 1 του κανονισμού ΕΤΠ, το 0,5 % του ποσού αυτού (175 748 000 EUR σε τιμές 2019) μπορεί να διατίθεται για την παροχή τεχνικής βοήθειας με πρωτοβουλία της Επιτροπής. Το προτεινόμενο ποσό στην παρούσα απόφαση αντιστοιχεί περίπου στο 0,35 % του μέγιστου ετήσιου προϋπολογισμού που έχει στη διάθεσή του το ΕΤΠ για το 2019.

               10.Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  4
               .

               Συναφείς πράξεις

               11.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 610 000 EUR στην αντίστοιχη γραμμή του προϋπολογισμού.

               Πηγή των πιστώσεων πληρωμών

               12.Πιστώσεις από τη γραμμή του προϋπολογισμού για το ΕΤΠ θα χρησιμοποιηθούν για να καλυφθεί το ποσό των 610 000 EUR που χρειάζεται για την τεχνική βοήθεια.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση
                  (EGF/2019/000 TA 2019 – Τεχνική βοήθεια με πρωτοβουλία της Επιτροπής)

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  5
               , και ιδίως το άρθρο 11 παράγραφος 2,

               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  6
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               1.Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει ως στόχο να στηρίζει εργαζομένους που απολύονται λόγω πλεονασμού, καθώς και αυτοαπασχολούμενους των οποίων οι δραστηριότητες παύουν, ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.

               2.Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  7
               .

               3.Ο κανονισμός (ΕΕ) αριθ. 1309/2013 ορίζει ότι έως 0,5 % του μέγιστου ετήσιου ποσού του ΕΤΠ μπορεί να χρησιμοποιηθεί κάθε χρόνο για τεχνική βοήθεια με πρωτοβουλία της Επιτροπής.

               4.Θα πρέπει να κινητοποιηθεί το ΕΤΠ, ώστε να παράσχει το ποσό των 610 000 EUR για τεχνική βοήθεια με πρωτοβουλία της Επιτροπής,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2019, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 610 000 EUR σε πιστώσεις αναλήψεων υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)

                        ΕΕ L 347 της 20.12.2013, σ. 855.

                     (2)

                  http://ec.europa.eu/social/main.jsp?catId=326&langId=el

                     (3)

                        ΕΕ L 347 της 20.12.2013, σ. 884.

                     (4)

                        ΕΕ C 373 της 20.12.2013, σ. 1.

                     (5)

                        ΕΕ L 347 της 20.12.2013, σ. 855.

                     (6)

                        ΕΕ C 373 της 20.12.2013, σ. 1.

                     (7)

                        Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).